
Қазақстан Республикасы Денсаулық сақтау министрлігінің Ішкі аудит департаменті «Республикалық қан орталығы» ШЖҚ РМК-да 2023 жылғы 1 сәуірден 2026 жылғы 31 наурызға дейінгі аудит кезеңі бойынша жүргізілген ішкі мемлекеттік аудиттің қорытындысын шығарды.
Қазақстан Республикасы Денсаулық сақтау министрлігінің «Республикалық қан орталығы» ШЖҚ РМК-да 2023 жылғы 1 сәуірден бастап 2026 жылғы 31 наурызды қоса алғандағы үш жылдық қызмет кезеңі бойынша ішкі мемлекеттік аудит қорытындыларын шығарды.
Аудит донорлық қызмет ұйымындағы ашықтық пен басқару тиімділігін арттыру, сондай-ақ қаржылық тәртіпті нығайту жөніндегі жүйелі жұмыстың шеңберінде жүргізілді.
Тексеру барысында жарғылық қызметті жүзеге асыруда, корпоративтік басқаруда, бухгалтерлік есеп жүргізуде және мемлекеттік сатып алу рәсімдерін сақтауда жекелеген бұзушылықтар мен кемшіліктер анықталды.
Анықталған бұзушылықтар мен кемшіліктердің негізгі себептерінің қатарында лауазымдық міндеттердің тиісінше орындалмауын, сондай-ақ нормативтік құқықтық актілер мен ішкі корпоративтік құжаттардың талаптарын сақтамау және дұрыс қолданбау жағдайларын атап өткен жөн.
Аудит қорытындысы бойынша Денсаулық сақтау министрлігі Республикалық қан орталығының атына ішкі аудит нәтижелері туралы есепті және анықталған бұзушылықтарды жоюға және ұсынымдарды іске асыруға бағытталған нақты тапсырмалары бар ведомство шешімін жіберді.
Ішкі бақылауды күшейту, қаржылық тәртіпті сақтау, сондай-ақ қызметкерлердің құқықтық және қаржылық сауаттылық деңгейін тұрақты арттыру мәселелеріне, оның ішінде мемлекеттік сатып алу және бухгалтерлік есеп саласындағы заңнаманы зерделеуге ерекше назар аударылды.
Қазақстан Республикасы Денсаулық сақтау министрлігі денсаулық сақтау жүйесінің ведомстволық бағынысты ұйымдары мен донорлық қызметтің басқару тиімділігін, ашықтығын және қызмет сапасын арттыру бойынша жүйелі жұмысты одан әрі жалғастырады.

